Miquel Ramos presenta el seu llibre "Antifascistas" dins del cicle ‘Encuentros para evitar la ceguera’
13 de febrer 2024

![](/media/seejmuqo/miquelramos_c.jpg?width=850&height=601.1261261261261)

L'autor valencià Miquel Ramos presentarà el seu llibre _Antifascistas_ el dijous 15 de febrer a les 19 hores al Casal Jove del Port de Sagunt. Este esdeveniment literari s'emmarca dins de ‘Encuentros para evitar la ceguera’, un cicle de la regidoria de Joventut i Infància en el qual es convida a pensadors i escriptors amb la idea d'obrir un debat sobre diferents qüestions.

Cal esmentar que esta edició del cicle ‘Encuentros para evitar la ceguera’ compta amb la col·laboració de l'editorial Capitan Swing i de la llibreria El Puerto, negoci que establirà un xicotet punt de venda amb les publicacions de l'autor valencià.

L'accés a esta cita literària és gratuït, però és necessari reservar una plaça en la web [www.notikumi.com](http://www.notikumi.com). El regidor de Joventut i Infància, Roberto Rovira, serà l'encarregat d'iniciar este esdeveniment en el qual Miquel Ramos presentarà _Antifascistas_, participarà en un col·loqui i signara el seu llibre, que ja va per la tercera edició.

_Antifascistas_ tracta de les diverses lluites contra la nova extrema dreta que va sorgir a Espanya des de mitjan anys 80 fins a l'actualitat a través dels testimoniatges dels protagonistes dels fets històrics que es descriuen. El llibre també recull cròniques periodístiques i polítiques en les quals es parla de com es van organitzar les diferents plataformes i col·lectius que passarien de l'autodefensa inicial a l'ofensiva contra els grups d'extrema dreta. Miquel Ramos també analitza la pluralitat dels moviments antifeixistes basant-se en les seues aliances i debats, així com el paper que van jugar el periodisme, la cultura, la música, les institucions i altres moviments socials en els fets que es relaten.

![](/media/fhgnknzl/antifascistas_c.jpg?width=230&height=359&mode=max)

Davall el títol ‘Cuando el destino nos alcance: Encuentros para evitar la ceguera’ el departament de Joventut i Infància de l'Ajuntament de Sagunt dona continuïtat al projecte de converses amb pensadors i escriptors per a abordar diferents qüestions com què fer amb el canvi climàtic, el territori, la comunitat, la manera d'organitzar-se, la importància de la memòria i la història per a encarar el futur o la democràcia i les seues amenaces.

Per este cicle han passat diverses personalitats com el divulgador ambiental Andreu Escrivá, el jutge Joaquín Bosch, la divulgadora feminista Marina Marroquí, el professor Rober Arnao, els periodistes Nieves Concostrina i Jesús Cintora...

*   [](http://www.facebook.com/sharer.php?u=https://aytosagunto.es/va/actualitat/miquel-ramos-presenta-el-seu-llibre-antifascistas-dins-del-cicle-encuentros-para-evitar-la-ceguera/ "Facebook")
*   [](http://twitter.com/share?url=https://aytosagunto.es/va/actualitat/miquel-ramos-presenta-el-seu-llibre-antifascistas-dins-del-cicle-encuentros-para-evitar-la-ceguera/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/miquel-ramos-presenta-el-seu-llibre-antifascistas-dins-del-cicle-encuentros-para-evitar-la-ceguera/ "Linked In")
*   [](mailto:?body=https://aytosagunto.es/va/actualitat/miquel-ramos-presenta-el-seu-llibre-antifascistas-dins-del-cicle-encuentros-para-evitar-la-ceguera/)